
 Z A P I S N I K

31. sjednice Vijeća Mjesnog odbora „Janko Matko“ održane, 12. listopada 2023.,u 18:00 sati u prostorijama mjesne samouprave Mjesnog odbora „Janko Matko“, Zagreb, Ulica Franje Horvata Kiša 12


NAZOČNI ČLANOVI VIJEĆA:
1. Vesna Špiljar
2. Katarina Jurak	
3. Ivan Jurak	
4. Pavao Škoko Gavranović
5. Nada Špoljarić


Predsjedava Vesna Špiljar, predsjednica Vijeća.

Zapisnik vodi: Josip Oreč, stručni referent za rad tijela mjesne samouprave

	Predsjednica VMO Vesna Špiljar otvara 31. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 5 od ukupno 5 članova Vijeća..

Zapisnik sa 30. sjednice jednoglasno usvojen

	Na prijedlog predsjednice Vijeće jednoglasno utvrđuje

D N E V N I   R E D:

1. Aktualna komunalna problematika
2. Davanje mišljenja o Planu potreba za aktivnostima, programima i projektima unapređenja kvalitete života u 2024.
3. Razno: izvješća, pitanja i prijedlozi.

 
1. Aktualna komunalna problematika

U raspravi oko aktualne komunalne problematike sudjeluje svih 5 vijećnika. Raspravljaju o slijedećoj problematici:

1. Prometna studija na području MO „Janko Matko“, Folnegovićevo Naselje i Savica Šanci.
2. Zona usporenog prometa u ulici Otona Župančića
3. Postava koševa za smeće na području MO „Janko Matko“



Nakon rasprave Vijeće jednoglasno donosi:


ZAKLJUČAK
O PROMETNOJ STUDIJI NA PODRUČJU MO „JANKO MATKO“

Temeljem prijedloga predsjednice Vesne Špiljar, Vijeće Mjesnog Odbora „Janko Matko“ jednoglasno donosi zaključak da se provede prometna studija na kompletnom području MO „Janko Matko“, MO“ Folnegovićevo naselje te MO „Savica Šanci“. 
	Obrazloženje: Vijeće se referira na zaključak iz  veljače 2020. godine u kojem prošli saziv tražio rekonstrukciju ulice te prometnu studiju. 
Vijećnici također predlažu nadležnim tijelima da u prometnu studiju uvrste i mogućnost naplate parkinga na području MO, smatraju da bi tim potezom smanjili parkiranje vozila u „tranzitu“ u vrijeme radnog vremena.



ZAKLJUČAK
O USPOSTAVI ZONE USPORENOG PROMETA U ULICI OTONA ŽUPANČIĆA

Vijeće mjesnog odbora jednoglasno donosi zaključak, te od nadležnih tijela traži uspostavu zone usporenog prometa u ulici Otona Župančića od križanja sa ulicom Janka Polića Kamova.
	Obrazloženje: Vijeće smatra kako je uspostava zone usporenog prometa neophodna u tom dijelu ulice zbog blizine vrtića te Udruge za promicanje kvalitetnog obrazovanja mladih s invaliditetom „ZAMISLI“.




ZAKLJUČAK
O POSTAVI KOŠEVA ZA OTPATKE

Vijeće mjesnog odbora na prijedlog građana jednoglasno donosi zaključak te od nadležnih tijela traži postavu koševa za otpadne na području MO „Janko Matko“ u ulici Otona Župančića.

Obrazloženje : Vijeće ima mikrolokacije na kojima želi postavu koševa za otpatke te zaključku prilaže ispis sa geoportala sa željenim lokacijama.










 2. Davanje mišljenja o Planu potreba za aktivnostima, programima i projektima unapređenja kvalitete života u 2024.


U raspravi o prijedlogu zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana sudjeluju svi Vijećnici.	
  
Nakon rasprave Vijeće jednoglasno donosi:




Z A K L J U Č A K
O davanju mišljenja o prijedlogu osiguravanja sredstava za provođenje aktivnosti,
programa i projekata u svrhu unapređenja kvalitete života građana

1. Vijeće Mjesnog odbora „Janko Matko“ suglasno je s prijedlogom Gradskog ureda za
mjesnu samoupravu, promet, civilnu zaštitu i sigurnost za osiguravanje sredstava u
svrhu provođenja Plana potreba za aktivnostima, programima i projektima
unapređenja kvaliteta života građana.

2. Vijeće Mjesnog odbora „Janko Matko“ predlaže da se za naredno proračunsko razdoblje
osiguraju sredstva za potrebe realizacije Plana u iznosu 3.000,00 eura.

3. Ovaj zaključak biti će dostavljen Gradskom uredu za mjesnu samoupravu, promet,
civilnu zaštitu i sigurnost.








3. Razno: izvješća, pitanja i prijedlozi.

Vijećnici postavljaju pitanje o nabavi projektora za prostorije MO „Janko Matko“

Vijećnica Jurak će poslati E-mail sa pitanjem vezanim oko projektora.

Vijećnici raspravljaju o održavanju malog asfaltnog puta u ulici Šime Starčevića kod kbr.2 ,put je oštećen nakon rekonstrukcije vrelovoda te bi isti trebalo sanirati.

Vijećnici su dogovorili poslati E- dopis o potrebnom održavanju puta.



Ovime je dnevni red završen te predsjednica završava sjednicu, te pozdravlja nazočne.

Sjednica završena u 19:30 sati 

Zagreb, 12. listopada 2023. 

Zapisnik sastavio
Josip Oreč
                               



Predsjednica
                                                                                                                               
 Vijeća Mjesnog odbora
                  „Janko Matko“


                    Vesna Špiljar


























